Lokomotivo kkStB 97 (ČSD 310)

Vaporlokomotivoj de origine asignita tipo kkStB 97 estis produktataj en kelkaj lokomotivaj firmaoj en la tuta Aŭstrio-Hungario dum jaroj 1878 ĝis 1913, en totala kvanto 228. La relative malgrandaj lokomotivoj kun maksimuma rapideco 40 km/h kaj povumo 230 KW servis ĉefe sur lokaj fervojoj, kie ili ĉiutage tiradis miksitajn trajnojn, kiuj konsistis el var- kaj pasaĝer-vagonoj. Ĉe ČSD (Ĉeĥoslovakaj ŝtataj fervojoj) post la jaro 1918 restis 138 tiuj lokomotivoj, nun indikitaj kiel tipo 310.0. Iuj el la lokomotivoj servis por trafikado ĝis la jaro 1945. Poste ilin anstataŭis tiam novaj lokomotivoj 422.0 kaj 423.0. Post la dua mondmilito ili ankaŭ longe servis por manovrado kaj ankaŭ por fabrikaj fervojoj. La lasta lokomotivo 310.0 estis elservigita en la jaro 1968.

 Plutenataj lokomotivoj 

Unu el 15 plutenataj lokomotivoj estas ČSD 310.076 kiu origine havis indikon 97.167 kkStB. Ĝia produktinto estis firmao Wiener Lokomotivfabrik Floridsdorf, kiu fabrikis ĝin en la jaro 1899, kaj ĝi longtempe staris kiel memoraĵo antaŭ stacidomo en České Budějovice, de kie estis transportita en la jaro 2009 al Fervoja muzeo Lužná u Rakovníka por renovigo.

310